21.2.2022.
LV
Eiropas Savienības Oficiālais Vēstnesis
C 83/15
Pašreizējais teksts ir šāds:
“7.
Neapstrādāta augstākā labuma olīveļļa ar aizsargātu cilmes vietas nosaukumu, kā aprakstīts 1. pantā, jāpārdod tumšas krāsas stikla, nerūsošā tērauda vai skārda traukos, kuru ietilpība nepārsniedz piecus litrus.”
To izsaka šādā redakcijā:
“7.
Neapstrādāta augstākā labuma olīveļļa ar aizsargātu cilmes vietas nosaukumu, kā aprakstīts 1. pantā, jāpārdod stikla vai skārda traukos vai citos eļļas glabāšanai piemērotos traukos, kuru ietilpība nepārsniedz piecus litrus.”
Šā grozījuma mērķis ir ļaut ražotājiem izmantot citus traukus, kas patlaban specifikācijā nav iekļauti, lai tādējādi varētu apmierināt dažādas tirgus prasības. — Grozīti noteikumi par pildīšanu pudelēs.
Pašreizējais teksts ir šāds: “Audzēšana, eļļas spiešana un pildīšana pudelēs notiek noteiktajā apgabalā.
Pildīšana pudelēs jāveic noteiktajā ģeogrāfiskajā apgabalā, lai saglabātu eļļas “Monte Etna” specifiskās īpašības un kvalitāti, nodrošinot, ka ārējā kontroles struktūra veic pārbaudes ražotāju uzraudzībā.”
To izsaka šādā redakcijā: “Neapstrādāta augstākā labuma olīveļļa ar aizsargāto cilmes vietas nosaukumu “Monte Etna” jāiepako 4. punktā noteiktajā ģeogrāfiskajā apgabalā.”
Šī prasība vajadzīga, lai nodrošinātu, ka izejvielas un pati eļļa tiek pēc iespējas mazāk pārvietotas.
Pat neiepakotas eļļas pārvadāšana tvertnēs vairākkārt ir izraisījusi nelielas ķīmiskas izmaiņas, kas radījušas jūtami lielākas organoleptiskās izmaiņas.
Olīveļļa ir ļoti jutīga pret citiem aromātiem, ko var radīt tās transportēšanai izmantotās tvertnes iekšējā vide.
Tas arī ļauj kontroles struktūrai garantēt, ka visā ražošanas un iepakošanas procesā var veikt pienācīgas pārbaudes, kas arī palīdz saglabāt ar ACVN apzīmētā produkta tipiskās īpašības un nodrošina izsekošanu un izsekojamību.”
Šajā grozījumā sniegts papildu pamatojums ierobežojumam attiecībā uz pildīšanu pudelēs noteiktajā apgabalā.
Kontroles struktūra — Produkta specifikācijai ir pievienots īpašs pants par šo tematu, jo tajā tāda nebija.
Tā kā kontroles struktūra ir mainījusies, ir labots kopsavilkuma 4.7. punkts, lai to atspoguļotu.
Pašreizējais teksts ir šāds:
“Nosaukums: Agroqualità SARL Adrese: Piazza Sallusti, 21, 1-00187 Rome” To izsaka šādā redakcijā:
“10. pants
Kontroles
Kā noteikts ES tiesību aktos, produkta atbilstību produkta specifikācijai pārbauda kontroles struktūra.
Izvēlētā kontroles struktūra ir Agroqualità (Viale Cesare Pavese, 305, 00144 Rome, E-pasts: agroqualita@agroqualita.it, Tel.
06 54228675, Fakss 06 54228692).”